Politica României de a-și apăra integritatea teritorială a reușit până în preajma izbucnirii celui de al Doilea Război Mondial, când pozițiile politice ale revizioniștilor s-au radicalizat profund, Ungaria horthystă emițând în contra Tratatului de la Trianon pretenții asupra Transilvaniei, iar rușii dorind ca statul român să „mute” frontiera sa estică (moldoveană) de pe râul Nistru pe Prut, deci să evacueze Basarabia (Est-Moldova). Către 1940, statele revizioniste au început să pregătească prin alianțe sau pacte obținerea de teritorii străine prin forță sau dictate: Pactul Tripartit (germano-italo-japonez) și pactul Ribbentrop-Molotov germano-rus, care deși era intitulat „de neagresiune”, avea o anexă imperialistă secretă unde, Germania și Uniunea Sovietică s-au acordat „expansionist”, germanii spre est și rușii spre vest.